stanford-oval/wikipedia huggingface dataset:
Moskovan Helsinki-ryhmä

Moskovan Helsinki-ryhmä oli Moskovassa toiminut ihmisoikeusjärjestö, joka perustettiin alkujaan vuonna 1975 järjestetyn Helsingin Ety-kokouksen jälkeen seuraamaan, että Neuvostoliitto noudattaisi kokouksessa sovittuja ihmisoikeuspykäliä. Ryhmän toimijoita vainottiin ja sen toiminta kiellettiin vuonna 1982. Ryhmä perustettiin uudestaan perestroikan aikana 1980-luvun lopussa ja se jatkoi toimintaansa Venäjällä myös Neuvostoliiton hajoamisen jälkeen. Ryhmä hajotettiin moskovalaisen tuomioistuimen päätöksellä tammikuussa 2023.
Puheenjohtajat

Juri Orlov 1976–1982
Larisa Bogoraz 1989–1994
Kronid Ljubarski 1994–1996
Ljudmila Aleksejeva 1996–2018
jaettu puheenjohtajuus 2019–
Moskova-Petuški

| Moskova-Petuški |
| --- | --- |
Kirjailija:  Venedikt Erofejev
Genre:  proosarunoelma
Suomennos
Suomentaja:  Esa Adrian
Kustantaja:  Gummerus
Julkaistu:  1990
Ulkoasu:  sid.
ISBN:  951-20-3582-0
Löydä lisää kirjojaKirjallisuuden teemasivulta
Moskova-Petuški on kirjailija Venedikt Jerofejevin (1938—1990) postmoderni proosarunoelma.
Runoelma on kirjoitettu vuosina 1969-1970, ja se levisi “samizdatina” eli omakustannejulkaisuna. Kirja julkaistiin aluksi Israelissa “AMI”-nimisessä lehdessä 300 kappaleen julkaisuna. Sittemmin kirja julkaistiin Pariisissa vuonna 1977. Tarinan mukaan Jerofejev luovutti oikeudet vodkapulloa vastaan.
Neuvostoliitossa kirja julkaistiin vasta perestroikan aikaan 1988-1989, ensin lyhennettynä versiona “Trezvost’ i kultura” lehdessä ja sitten täytenä versiona kirjallisuuslehdessä “Vest’” ja lopulta 1989 melkein täydellisenä “Prometei” kustantamon julkaisemana versiona.
Moskova-Petuški-runoelma on käännetty monille kielille, ja siitä on tehty useita näyttämösovituksia. Suomessa TEATR ZA on tehnyt runoelmasta näyttämösovituksen.
Juoni

Lyyrisen runoelman sankari, älykköalkoholisti Venja (Venitška) Jerofejev, matkustaa paikallisjunassa rakkaan naisensa ja lapsensa luo Moskovasta Petuškiin (matkaa 125 kilometriä). Petuški kuvataan kirjassa utopistisena paikkana.
Venitška on saanut potkut prikaatin työnjohtajan paikalta “henkilökohtaisten pahekäyrien järjestelmän” sisäänajamisen takia, sillä "järjestelmästä" selvisi työntekijän nauttiman alkoholin määrä niin työn aikana kuin työn jälkeenkin. Runoelman alussa Venja herää hirvittävässä krapulassa vieraasta porraskäytävästä taas kerran epäonnistuttuaan löytämään Kremlin ja päättää lähteä Kurskin asemalle ja sieltä rakkaan naisensa ja poikansa luo Petuškiin. Venitška odottaa kärsien kaupan aukeamista, ja tuhlaa kauppaan päästyään viimeiset rahansa erinäisiin väkijuomiin ja istuutuu lopulta paikallisjunaan.
Junassa seuraa pitkä sisäinen monologi alkoholista, historiasta, kulttuurista ja politiikasta sekä keskusteluja kanssamatkustajien kanssa. Venitška juo tauotta kaikkea, minkä vatsa suostuu ottamaan vastaan ja pitämään sisällään. Juomat saattelevat Venjan haaveiden ja hallusinaatioiden maailman, missä Venitška intoutuu osallistumaan Petuškin seudun vallankumoukseen.
Kun Venitška aika ajoin heräilee, hän näkee kaikenlaisia hallusinaatioita. Hänelle ilmaantuu mm. Sfinksi - olento, jolla ei ole jalkoja, häntää tai päätä ja joka siitä huolimatta huitoo Venitškaa hännällään ja päällään. Sfinksi esittää Jerofejeville paradoksaalisia arvoituksia (esim. laske, montako kertaa kuuluisa työnsankari Aleksei Stahanov kävi pienellä ja isolla hädällä, jos otetaan huomioon, että selvinpäin hän kävi kaksi kertaa pienellä ja kerran kahdessa päivässä isolla, kun taas kännissä neljä kertaa pienellä muttei kertaakaan isolla hädällä ja että 312 päivänä vuodessa hän oli kännissä.). Hän ei saa ratkottua yhtäkään viidestä arvoituksesta, ja Sfinksi sanoo, ettei päästä Venitškaa Petuškiin. Sfinksi raahaa Venitškan eteistilaan, jonka ikkunasta Venitška toteaa junan kulkevan väärään suuntaan eli Petuškista Moskovaan eikä Moskovasta Petuškiin. Syitä tähän voivat olla se, että Venitškan nukkuessa juna oli ehtinyt käydä jo Petuškissa tai että Pavlova Posadissa laiturilla seikkaillessaan hän olikin palannut väärään junaan. Lopulta Venitška palaa takaisin Moskovaan, missä hän saa peräänsä neljä hahmoa. Takaa-ajavat hahmot saartavat Venitškan eräseen porraskäytävään, missä he naulaavat hänet lattiaan ja lyövät jääpiikin hänen kurkkuunsa (kirjailija kuoli vuonna 1990 kurkkusyöpään).
“Sen koommin en ole tullut tajuihini - enkä koskaan tule”.
Menakinonit

Menakinonien (MKn) rakenne. n on isopreenien lukumäärä.
Menakinonit eli K2-vitamiinit ja niiden esiasteet ovat ryhmä luonnossa olevia 2-metyyli-1,4-naftokinonijohdannaisia, joiden hiilessä 3 on vaihtelevan pituinen isopreeniketju. Kunkin isopreenin rungossa metyylin kohdalla on kaksoissidos, jotka ovat usein E-muotoa. Menakinonien lyhenne on MK-n tai MKn. n on ketjun isopreenien määrä. Esimerkiksi menatetrenonissa eli MK4:ssä isopreenejä on 4.
Menakinoneja pystyvät tuottamaan tietyt bakteerit, arkit ja sienet, joille ne eivät siis ole vitamiineja. Menakinonit pystyvät kinoni-kinoli-tyyppisiin hapetus-pelkistysreaktioihin, jonka takia ne toimivat bakteereissa, arkeissa ja sienissä elektronien siirtäjinä elektroninsiirtoketjuissa ubikinonin tapaan.
Menakinoneja on bakteerikäytetyissä ruuissa, kuten nattōssa ja juustoissa. Eläimillä myös tietyt suolistobakteerit tuottavat paljon menakinoneja, jotka kattavat osan eläinten K-vitamiinitarpeesta. Ihmisillä tuotto ei ole riittävää ja K-vitamiineja tulee saada myös ruuasta. Ihmisten ruokavalioissa menakinonit ovat tärkeä K-vitamiinilähde fyllokinonin ohella ja ruuan menakinonit voivat kattaa jopa 50 % ihmisten K-vitamiinitarpeesta joissakin ruokavalioissa.
Kemia

Menakinonit ovat 2-metyyli-1,4-naftokinonin eli menadionin johdannaisia. Niiden hiiliatomissa numero 3 on perättäisten isopreenien muodostama ketju. Menakinonien lyhenne on MKn, jossa n on isopreenien lukumäärä ketjussa: menatetrenonissa eli MK4:ssä isopreenejä on 4, MK5:ssä 5 ja niin edelleen. Luonnossa on jopa 15:n isopreenin menakinoneja (MK15).
Kunkin isopreenin rungossa metyylin kohdalla on kaksoissidos. Sidokset ilmentävät E,Z-isomeriaa. Luonnon menakinonit ovat lähinnä E-muotoa. Synteettisesti tuotetuissa menakinoneissa voi olla myös paljon Z-sidoksia. Menakinonien hapettuminen ja kuumentaminen esimerkiksi niiden säilytyksen aikana voi myös johtaa sidosten muunnokseen toisikseen. On myös menakinoneihin varsinaisesti kuulumattomia johdannaisia, joissa osa kaksoissidoksista on korvautunut yksöissidoksilla. Näitä on luonnossa muun muassa bakteerien tuottamina. Niistä voidaan käyttää lyhenteitä kuten MK-n(H2) – tämä on dihydromenakinoni-n, jossa 1 kaksoissidos on pelkistynyt yksöissidokseksi. Taas vaikkapa MK-n(H4) on tetrahydromenakinoni-n, jossa 2 kaksoissidosta on pelkistynyt.
| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
| MKn | 2 | 3 | 4 | 5 | 6 | 7 | 8 | 9 | 10 |
| °C | 53 | 35 | 35 | 39 | 50 | 54 | 56 | 56–57 | 62 |
Menakinonit ovat huoneenlämmössä kiinteitä. Ne ovat rasvaliukoisia ja liukenevat siksi muun muassa heksaaniin, kloroformiin, dietyylieetteriin ja asetoniin. Ne ovat vähäliukoisia etanoliin ja vielä vähemmän metanoliin – liukoisuus näihin alkoholeihin alenee, mitä pidempi pooliton isopreeniketju on. Menakinonit ovat naftokinonin valon absorption takia vaaleankellertäviä. Ne eivät fluoresoi kinonimuodossa, joka on niiden vakaa perusmuoto. Kinonin karbonyylit voivat pelkistyä OH-ryhmiksi ja muodostuu kinoli. Kinolit fluoresoivat. Menakinonit kestävät verrattain hyvin kuumentamista, happea ja lievästi happamia oloja. Ne kuitenkin hajoavat UV-säteilyn, emästen ja vahvojen happojen vaikutuksesta.
Turvallisuus

Menakinoneja voidaan pitää verrattain turvallisina aineina ihmisille. Niitä sisältävien ruokien syönnistä johtuvia myrkytystapauksia ei tunneta.
Kokeessa, jossa rotille ja koirille syötettiin vuoden ajan MK4:ää 100 ja 500 mg/vrk annoksin per painokilo, havaittiin kokeen puolivälissä painonlaskua ja merkittävää veren punasolukatoa ja hemoglobiinipitoisuuden laskua. 20 mg/vrk annoksin haittoja ei havaittu. Rotille suun kautta syötetyt 2 000 mg kerta-annokset MK7:ää eivät ole olleet haitallisia, eivätkä 90 päivää jatkuneet 20 mg/vrk annokset.
Imeytyvyys ja vitamiiniteho

MK7-muodossa oleva menakinoni imeytyy Ihmisen suolistosta paremmin kuin muut menakinonit.. Maitotuotteista menakinonit imeytyvät lähes täysin.
Bakteerien menakinonit ovat solukalvoissa. Eläinsoluissa niitä useissa eri solukalvoissa, eritoten mikrosomeissa ja mitokondrioissa.
Z-sidoksellisia menakinoneja ei juuri ole luonnossa, vaan niitä on synteettisesti tuotetuissa valmisteissa. Z-sidoksellisten menakinonien teho eläimillä vitamiineina on vain noin 1 % suhteessa pelkkiä E-sidoksia omaaviin luonnon menakinoneihin.
Menakinoni MK4 poistuu verestä alle 24 tunnissa, MK7 noin 96 tunnissa ja MK9 noin 48 tunnissa.
Terveysvaikutukset

Vuonna 2021 julkaistussa yli 50 000 tanskalaista käsittäneessä väestötutkimuksessa havaittiin, että sillä viidenneksellä, jonka K2-vitamiinin saanti oli suurinta, esiintyi 14 prosenttia vähemmän sydänsairauksia kuin niillä, joiden saanti oli pienintä.
My Kind of Christmas

| My Kind of Christmas Christina Aguilera |
| --- | --- | --- |

Studioalbumin tiedot
 Äänitetty : 2000
 Julkaistu: 24. lokakuuta 2000
 Tuottaja(t): Ron Fair, The Matrix
 Tyylilaji: pop/ Holiday
 Kesto: 45.38
 Levy-yhtiö: RCA
Christina Aguilera muut julkaisut
| Mi Reflejo 2000 | My Kind of Christmas 2000 | Just Be Free 2001 |
My Kind of Christmas on yhdysvaltalaisen pop-laulaja Christina Aguileran vuonna 2000 julkaistu joulualbumi.
Kappalelista

Christmas Time – 4.02 (säv. Alex Alessandroni, Chaka Blackmon, Steven Brown, Ray Cham, Ron Flair)
This Year – 4.14 (säv. Christina Aguilera, Lauren Christy, Graham Edwards, Charlie Midnight, Scott Spock)
Have Yourself a Merry Little Christmas – 4.03 (säv. Ralph Blane, Hugh Martin)
Angels We Have Heard on High – 4.11 (Trad.)
Merry Christmas, Baby – 5.44 (säv. Lou Baxter, Johnny Moore)
O Holy Night – 4.52 (säv. Adolphe Adam, John Sullivan Dwight)
These Are the Special Times – 4.31 (säv. Diane Warren)
This Christmas – 4.01 (säv. Donny Hathaway, Nadine McKinnor)
The Christmas Song – 4.25 (säv. Mel Tormé, Robert Wells)
Xtina's Xmas – 1.32 (säv. Aguilera)
The Christmas Song – 4.03 (säv. Tormé, Wells, san. Holiday remix)
Esiintyjät

Christina Aguilera - laulu, taustalaulu
Alex Alessandroni - kosketinsoittimet
BabyBoy - kosketinsoittimet
Wayne Bergeron - trumpetti
Chuck Berghofer - bassokitara
Larry Bunker - lyömäsoittimet
Celebrity Voices Choir
Pete Christlieb - saksofoni
Gene Cipriano - saksofoni, puupuhaltimet
Vinnie Colaiuta - rummut
Eric Dawkins - kosketinsoittimet, laulu, taustalaulu
Mario de Leon - viulu
Joel Derouin - viulu
Dr. John - piano
Assa Drori - viulu, konserttimestari
Stephen Erdody - sello
Peter Erskine - rummut
Ron Fair - jouset, johtaja
Kirstin Fife - viulu
Jerry Folsom - käyrätorvi
Steve Forman - lyömäsoittimet
Gary Foster - puupuhaltimet
Matt Funes - alttoviulu
Armen Garabedian - viulu
Galina Golovin - viulu
Agnes Gottschewski - viulu
John Goux - kitara
Endre Granat - viulu
Mimi Granat - alttoviulu
Scott Haupert - alttoviulu
Oscar Hidalgo - kontrabasso
Dan Higgins - saksofoni, puupuhaltimet
Lily Ho-Chen - viulu
Ashley Ingram - kitara
Judy Johnson - sello
Kim Johnson - taustalaulu
Marni Johnson - käyrätorvi
Tiffany Ju - viulu
Anne Karam - sello
Roland Kato - alttoviulu
Ray Kelley - sello
Joe Ketendjian - viulu
Renita Koven - alttoviulu
Johana Krejci - viulu
Gary Kuo - viulu
L.A. Mass Choir
Timothy Landauer - sello
Natalie Leggett - viulu
Kathleen Lenski - viulu
Sal Lozano - saksofoni
Norman Ludwin - kontrabasso
Warren Luening - trumpetti
Earl Madison - sello
Andy Martin - pasuuna
The Matrix - basso, kosketinsoittimet
Alan Mautner - viulu
Myron McKinley - urut
Joe Meyer - käyrätorvi
Miari - taustalaulu
Frances Moore - viulu
Jorge Moraga - alttoviulu
Carole Mukogawa - alttoviulu
Sammy Nestico - käyrätorvi, johtaja
Jack Nimitz - puupuhaltimet
Brian O'Connor - käyrätorvi
Katia Popov - viulu
Barbara Porter - alttoviulu
Billy Preston - urut, piano
Tom Ranier - piano
Susan Ranney - kontrabasso
Robin Ross - alttoviulu
Bob Sanov - viulu
Don Sebesky - johtaja
Don Shelton - puupuhaltimet
Sheridon Stokes - puupuhaltimet
Phil Teele - trumpetti
Raymond Tischer - alttoviulu
Cecilia Tsan - sello
Mike Watts - celesta
Christina Aguilera
| --- | --- |
Studioalbumit:   Christina Aguilera (1999)  Mi Reflejo (2000)  My Kind of Christmas (2000)  Stripped (2002)  Back to Basics (2006)  Bionic (2010)  Lotus (2012)  Liberation (2018) 
Kokoelmat:  Keeps Gettin' Better: A Decade of Hits (2008)
Soundtrackit:  Burlesque (2010)
Demoalbumit:  Just Be Free (1994)
EP:t:  Justin & Christina (2003)
Elokuvat:  Burleski (2010)
Mother Gothel

Mother Gothel on Disneyn vuoden 2010 elokuvassa Kaksin karkuteillä esiintyvä fiktiivinen hahmo, joka perustuu Grimmin veljesten Tähkäpää-tarinassa esiintyvään Gothel-nimiseen naiseen. Mother Gothel on iäkäs noita, joka taikakukan avulla kykeni pitämään itsensä nuorena ja kauniina satojen vuosien ajan. Gothel yritti pitää kukan salaisuuden itsellään mutta myöhemmin viereisen kuningaskunnan kuningatar sairastui vakavasti ja eräs hänen miehistään onnistui löytämään kukan ja kukasta valmistetun juoman avulla kuningatar parantui ja hänen syntymätön lapsensa sai kukan voimat. Gothelin saatua tietää tästä, hän havaitsi lapsen hiusten sisältävän kukan parantavan voiman, jolloin hän varasti lapsen ja piilotti tämän torniin ja kasvatti hänet omana lapsenaan antaen tälle nimeksi Tähkäpää. Gothel kielsi Tähkäpäätä poistumasta tornista ja valehteli tälle maailman olevan julma paikka ja että hän on turvassa tornissa pahoilta ihmisiltä. Myöhemmin Tähkäpään 18-vuotissyntymäpäivillä hän saa houkuteltua Gothelin hakemaan hänelle simpukoita jotta tämä voisi jatkaa maalaustaan tornin seinässä. Samalla Tähkäpää tutustuu Flynn-nimiseen varkaaseen ja karkaa tämän kanssa pois tornista. Gothelin saatua tietää tästä hän lähtee heidän peräänsä. Myöhemmin Gothel lahjoo Flynnin entiset rikostoverit Flynnin kimppuun ja valehtelee Tähkäpäälle Flynnin pettäneen hänet, jolloin Tähkäpää palaa takaisin torniin Gothelin kanssa. Myöhemmin Tähkäpään saatua tietää kuka hän todella on hän kapinoi Gothelia vastaan joka kahlitsee Tähkäpään torniinsa. Flynnin saavuttua pelastamaan Tähkäpäätä, Gothel puukottaa Flynnia kuolettavasti. Gothel antaa vastahakoisesti Tähkäpään parantaa Flynnin, mutta Flynn leikkaakin Tähkäpään hiukset poikki lasinsirpaleella, jolloin ne menettävät taikavoimansa ja Mother Gothel ikääntyy huomattavasti ja putoaa tornin ikkunasta kuolemaansa hajoten tomuksi ennen osumistaan maahan.
Mother Gothel esiintyi myös elokuvan jatko-osassa maalauksessa Tähkäpään makuuhuoneessa ja Rapunzel's Tangled Adventure piirrossarjassa Tähkäpään painajaisunissa ja Olipa kerran-sarjan seitsemännellä kaudella. Descendants-romaanissa kerrotaan, että Mother Gothel on herätetty henkiin ja vangittu Isle of the Lostille ja hänellä on Ginny-niminen tytär. Mother Gothel opettaa Dragon Hallin koulussa pahoja tapoja ja erilaisia ilkeyksiä.
Ngāti Hine

Ngāti Hine on eräs maorien iwi, eli heimo. Iwin esiäidin katsotaan olevan Hineamaru. Tämä puolestaan oli Rāhirin lapsenlapsenlapsi, joka asettui Waiomion laaksoon. Iwin perinteinen elinalue (maoriksi rohe) on ollut Northland. Waiomion laakso lähialueineen on edelleen iwin maita.
Nykyään iwi ylläpitää omaa radiokanavaa nimeltä Ngāti Hine FM.
Uuden-Seelannin nykyinen kenraalikuvernööri, Cindy Kiro, kuuluu osittain Ngāti Hine iwiin.
Mother Mosque of America

| Mother Mosque of America |
| --- | --- |

Perustiedot
Sijainti:   Cedar Rapids, Iowa, USA
Rakennustyyppi:  moskeija
Uskonnollinen käyttö:  Amerikan muslimit
Arkkitehtuuri
Valmistumisvuosi:  1934
Infobox OKNimi-testi OK: 
Mother Mosque of America on Iowassa, Cedar Rapidsin kaupungissa Yhdysvalloissa, sijaitseva moskeija. Se on rakennettu vuonna 1934 ja on Yhdysvaltain vanhin nimenomaan moskeijaksi rakennettu moskeija.
1930-luvulla kuutisenkymmentä maahanmuuttajataustaisia muslimia, pääasiassa Ottomaanien valtakunnan alueelta nykyisen Libanonin ja Syyrian alueelta, alkoi kerätä rahaa moskeijan rakentamiseen. Rakennus vihittiin käyttöön 16. kesäkuuta 1934. Pieni rakennus toimi muslimien palvontapaikkana lähes 40 vuoden ajan. Kun suurempi paikallinen moskeija, Islamic Center of Cedar Rapids, rakennettiin vuonna 1971, aiempi rakennus myytiin. Seuraavan 20 vuoden aikana uudet omistajat antoivat sen rapistua. Vuonna 1990 islamilainen yhteisö hankki sen takaisin itselleen ja kunnosti sen.
Kyseessä ei kuitenkaan ole Yhdysvaltojen ensimmäinen moskeija: Rossin kaupunkiin, Pohjois-Dakotaan rakennettiin moskeija vuonna 1929, mutta ei enää ole pystyssä.
Vuonna 1996 rakennus lisättiin kansalliseen historiallisten paikkojen rekisteriin. Vuonna 2008 tulvavedet nousivat kolmeen metriin ja tuhosivat moskeijan kellarikerroksessa ollutta irtaimistoa, mutta itse rakennus säästyi ilman suurempia vaurioita. Rakennus toimii nykyään enimmäkseen kulttuurikeskuksena, mutta yläkerrassa sijaitsevassa rukoushuoneessa rukoillaan edelleen. Moskeija on avoinna yleisölle. Se ei peri pääsymaksua, mutta kannustaa maksamaan 5 dollarin suuruisen lahjoituksen.
Moskeijan yhteydessä toimii myös muslimeille tarkoitettu hautausmaa.
Ngọc Lan

Ngọc Lan (28. joulukuuta 1956 – 6. maaliskuuta 2001) oli vietnamilainen laulaja.
Lapsuutensa Lan vietti varakkaassa kahdeksanlapsisessa perheessä Nha Trangissa. Hänen oikea nimensä oli Lê Thanh Lan.
Lanin ura musiikin saralla alkoi säveltäjä Lê Hoàng Longin rinnalla. Lan kävi koulua Hồ Chí Minhin kaupungissa, silloisessa Saigonissa.
Lan oli vuoden 1975 jälkeisenä aikana yksi vietnamilaisen musiikin tunnetuimmista nimistä. Vuonna 1980 hän muutti ja vakiintui Minnesotaan, Yhdysvaltoihin. Kaksi vuotta myöhemmin tämä alkoi käyttää taiteilijanimeään Ngọc Lan ja sai myös kansainvälistä mainetta. Lanin tuotanto on erittäin laaja ja käsittää kaikkiaan yli 100 albumia.
Hän kuoli Etelä-Kaliforniassa MS-tautiin vain 44-vuotiaana.
Ngāti Mutunga

Iwin perinteinen asuinalue
Ngāti Mutunga on eräs maorien iwi, eli heimo. Se jakautuu 8 alaheimoon (maoriksi hapū). Heimon kotimaat sijoittuvat Taranakin pohjoisrannikolle.
Vuonna 1835 Ngāti Mutunga- ja Ngāti Tama -iwien edustajat pakottivat brittejä kuljettamaan nämä kaksi iwia Chathamsaarille, jonka nämä halusivat valloittaa. Saarilla asuvat moriorit, jotka olivat pasifisteja, joutuivat maorien systemaattisen väkivallan kohteeksi, ja nykyään tapaus tunnetaan moriorien kansanmurhana. Myöhemmin kaksi maoriheimoa riitantuivat siitä, kumpi omistaa Chathamsaaret. Ne päätyivät lopulta Ngāti Mutungalle, joka oli isompi iwi.
Naltreksoni

| --- | --- |

Naltreksoni
Systemaattinen (IUPAC) nimi
(4R,4aS,7aR,12bS)-3-(syklopropyylimetyyli)-4a,9-dihydroksi-2,4,5,6,7a,13-heksahydro-1H-4,12-metanobentsofuro[3,2-e]isokinolin-7-oni
Tunnisteet
CAS-numero: 16590-41-3
ATC-koodi: N07BB04
PubChem CID: 5360515
DrugBank: DB00704
Kemialliset tiedot
Kaava: C20H23NO4 
Moolimassa: 341,401 g/mol
SMILES: Etsi tietokannasta: eMolecules, PubChem
Fysikaaliset tiedot
Sulamispiste: 168–170 °C
Liukoisuus veteen: 1,63 g/l
Farmakokineettiset tiedot
Hyötyosuus: 5–40 %
Proteiinisitoutuminen: 21 %
Metabolia: Hepaattinen
Puoliintumisaika: 4 tuntia
Ekskreetio: Renaalinen
Terapeuttiset näkökohdat
Raskauskategoria:  ?
Reseptiluokitus:    
Antotapa: Oraalinen
Naltreksoni on opioidireseptorien toimintaa heikentävä opioidiantagonisti, jota käytetään esimerkiksi alkoholismin hoidossa Naltreksonia käytettiin 1980-luvulla myös AIDS:in hoitoon.
Naltreksoni voimistaa elimistön luontaisten opioidien tuotantoa silloin, kun sitä käytetään hyvin pienellä hoitoannoksella. Pieniannoksinen naltreksoni toimii myös puolustusjärjestelmää vahvistavana immunostimulanttina, joka esimerkiksi nopeuttaa haavojen paranemista.
Pieniannoksista naltreksonia voidaan käyttää Chronin taudin  ja eräiden muiden autoimmuunisairauksien kuten MS-taudin, virusinfektion jälkeisen väsymysoireyhtymän (ME-tauti), autismin, syövän ja gynekologisten sairauksien  hoitoon.
Naltreksonin ja bupropionin yhdistelmävalmistetta käytetään apuna painon hallinnassa valmistenimellä Mysimba.
Naltreksonia myydään Suomessa valmistenimillä Naldix, Naltrexon, Naltrexone ja Revia.
Alkon laboratoriossa työskennellyt tutkija David Sinclair huomasi naltreksonin vaikutuksen alkoholinkäytön hillitsijänä  1990-luvun alussa. Suomalaistutkimuksessa havaittiin, että Naltreksoni on tehokas ja turvallinen alkoholismin lääkehoito. Naltreksoni vaikuttaa aivojen toimintaan vähentämällä juomisen palkitsevuutta.
Naltreksonia on tutkittu myös amfetamiiniriippuvuuden hoidossa.
Haittavaikutukset

Suuriannoksisen naltreksonihoidon vaikutus ajokykyyn ja koneiden käyttökykyyn on vähäinen tai kohtalainen.
Aiheesta muualla

Terveysportti, metatesaurus: Naltreksoni
Opioidinsalpaaja naltreksoni alkoholiriippuvuuden hoidossa Käypä hoidon näytönastekatsaus 04.09.2015.
Suomessa keksitty ”ällistyttävä” alkoholismilääke kuohuttaa – Pysäyttävä amerikkaisdokumentti Uusi Suomi 17.3.2015.
Alkoholiriippuvuuden farmakologinen hoito Lääketieteellinen Aikakauskirja Duodecim 2009;125(8):912-8
PubChem: Naltrexone (englanniksi)
DrugBank: Naltrexone (englanniksi)
KEGG: Naltrexone[vanhentunut linkki] (englanniksi)
ChemBlink: Naltrexone (englanniksi)
Mort

| Mort |
| --- | --- |

Alkuperäisteos
Kirjailija:  Terry Pratchett
Kansitaiteilija:  Josh Kirby
Genre:  fantasia
Julkaistu:  1987
Suomennos
Suomentaja:  Margit Salmenoja
Julkaistu:  1994
Sivumäärä:  272

Edeltävä:  Johan riitti!
Seuraava:  Velhous verissä
Löydä lisää kirjojaKirjallisuuden teemasivulta
Mort (engl. Mort) on neljäs romaani Terry Pratchettin Kiekkomaailma-sarjassa ja ensimmäinen kirja, jossa Kuolema on pääosassa.
Aiheesta muualla

Leena Peltonen: Mort. Aikakone 3/1995.
Mike Vaskivuo

| Mike Vaskivuo> Henkilötiedot |
| --- | --- |
Syntynyt: 13. maaliskuuta 1986 (ikä 38) Helsinki, Suomi
Kansalaisuus:   Suomi  Yhdysvallat
Jääkiekkoilija
Lempinimi:  Vasky, Vaski
Pelipaikka:  vasen laitahyökkääjä
Maila:  vasen
Pituus:  185 cm
Paino:  90 kg
Pelaajaura
Pääsarjaura:  2012–2018
Aik. seurat:  Hokki (Mestis) Dayton Gems (IHL/CHL) Rapid City Rush (CHL) Fort Wayne Komets (CHL/ECHL) Brûleurs de Loups de Grenoble (Ranska) Elmira Jackals (ECHL) Aalborg Pirates (Tanska) HC Fassa (Italia) Sport (SML) HC Thurgau (National League B) HC Davos (National League A Orlando Solar Bears (ECHL) Florida Everblades (ECHL) Albatros de Brest (Ligue Magnus) Nottingham Panthers (EIHL)
Michael Vaskivuo (s. 13. maaliskuuta 1986 Helsinki) on suomalais-yhdysvaltalainen uransa päättänyt jääkiekkoilija, joka pelasi urallaan neljä ottelua Jääkiekon SM-liigassa ja 77 ottelua ECHLssa. Uran viimeiseksi seuraksi jäi EIHL-liigan Nottingham Panthers keväällä 2018. Hänen pelipaikkansa oli vasen laitahyökkääjä. Vaskivuo pelasi urallaan Euroopassa ulkomailla myös Ranskassa, Tanskassa ja Italiassa.
Ura > Junioriura, yliopistovuodet ja kevät Mestiksessä

Vaskivuo syntyi Helsingissä. Hän aloitti jääkiekkoilun omien sanojensa mukaan noin 2-vuotiaana ja kävi jäillä Tampereella 5-vuotiaaksi saakka, kunnes Vaskivuo muutti perheineen Yhdysvaltoihin Floridan Lantanaan. Hän pelasi kaudella 2001–2002 Floridan paikallisia juniorisarjoja Palm Beach Panthersin joukkueessa, jonka jälkeen Vaskivuo siirtyi kaudeksi 2002–2003 Suomeen Jokereiden B-nuoriin. Hän voitti kauden päätteeksi B-nuorten Suomenmestaruuden. Vaskivuo pelasi kaksi seuraavaa kauttaan taas Yhdysvaltain Massachusettsissa Westminsterin high school -joukkueessa ja kauden 2005–2006 Connecticutissa South Kentin high school -joukkueessa. Vuodet 2006–2008 hän viotti Merrimack Collegen yliopistojoukkueessa.
Kesällä 2008 Vaskivuo siirtyi try-outille SM-liigajoukkue Helsingin IFK:hon. Hän kuitenkin loukkaantui jo harjoituskaudella Pitsiturnauksessa, eikä näin ollen saanut jatkosopimusta. Vaskivuo oli olkapäävamman vuoksi peräti viisi kuukautta sivussa, kunnes hän teki kuntouduttuaan loppukauden 2008–2009 kattaneen sopimuksen Mestis-joukkue Kajaanin Hokin kanssa tammikuussa 2009. Vaskivuo voitti kauden päätteeksi Mestis-pronssia.